《登马退山望邕州》
明代·张岳

笋舆度岭又高峰，望极越山兴不穷。元气远浮瀛海外，人家多在翠微中。

软莎黄犊迷烟雨，极浦归帆逗晚风。兵祲沉销春昼永，两江树色郁青葱。

作者简介：（ 1492—1552）福建惠安人，字维乔，号净峰。自幼好学，立志为大儒。正德十一年进士。授行人。与陈琛、林希元闭户读书，时称泉州三狂。累官为副都御史总督两广。擒获活动达三十年之李金、倪仲亮等。又督湖广、贵州、四川军务，镇压蜡尔山苗民龙许保起事。学宗程朱，攻击王阳明良知之说。有《小山类稿》。